อวดของใหม่
วันนี้ พล.อ.ประยุทธ์ จันทร์โอชา นายกรัฐมนตรี จะมาเยือนกระทรวงการคลัง ทำให้คนคลังตื่นเต้นกันใหญ่และเตรียมโชว์โมเดลอาคารใหม่ของคลัง ที่จะสร้างใกล้ๆ กับศูนย์คอมพิวเตอร์ เป็นอาคารสูง 24 ชั้น มีเนื้อที่ใช้สอยกว่า 7.3 หมื่นตารางเมตร คาดว่าจะใช้เงินไม่ต่ำกว่า 2,000 ล้านบาท
3 มิ.ย. 2558

วันนี้ พล.อ.ประยุทธ์ จันทร์โอชา นายกรัฐมนตรี จะมาเยือนกระทรวงการคลัง ทำให้คนคลังตื่นเต้นกันใหญ่และเตรียมโชว์โมเดลอาคารใหม่ของคลัง ที่จะสร้างใกล้ๆ กับศูนย์คอมพิวเตอร์ เป็นอาคารสูง 24 ชั้น มีเนื้อที่ใช้สอยกว่า 7.3 หมื่นตารางเมตร คาดว่าจะใช้เงินไม่ต่ำกว่า 2,000 ล้านบาท
การสร้างตึกใหม่ถือเป็นการปรับภูมิทัศน์กระทรวงคลัง เพราะทางสำนักงานการตรวจเงินแผ่นดินกับสำนักงบประมาณ มีแผนจะย้ายออกไปสร้างตึกใหม่ของตัวเอง แต่ตามแผนตึกใหม่นี้เมื่อสร้างเสร็จก็จะดึงหน่วยงานที่ไปเช่าพื้นที่เอกชนกลับมารวมอยู่ที่เดียวกัน  ส่วนปัญหาที่จอดรถ สบายใจหายห่วง อาคารใหม่จะจอดรถได้ 500-600 คัน ส่วนพื้นที่ที่เหลือจะทำเป็นพื้นที่สีเขียว มีการปลูกต้นไม้
ส่วนเรื่องที่ถามว่า รมว.คลัง และ รมช.คลัง จะย้ายที่ทำงานไปตึกใหม่ด้วยหรือไม่ ลุงสมหมาย ภาษี ตอบเสียงดังฟังชัดว่า “เป็นเรื่องของเขา เพราะแผนก่อสร้างใช้เวลา 2 ปี ป่านนั้นผมก็คงไม่อยู่เป็นรัฐมนตรีแล้ว”
อันนี้ใช้อ้างได้ว่ารัฐบาลทหารจะไม่อยู่นานได้ไหมล่ะท่าน ฮ่า ฮ่า